Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: hitelintézetekrõl és pénzügyi vállalkozásokról szóló 1996. évi CXII. törvény (Hpt.) módosítása céljából készített
Paragraph Index: 650

hitelintézetekrõl és pénzügyi vállalkozásokról szóló 1996. évi CXII. törvény (Hpt.) módosítása céljából készített törvénytervezetet, amely az úgynevezett pozitív listás központi hitelinformációs rendszer bevezetését célozta. A jogszabály elõkészítésért felelõs Pénzügyminisztérium csak késõbb kapcsolódott be a törvényelõkészítés folyamatába. A pozitív listás hitelinformációs rendszereket Európa országaiban viták övezik, és a törvényi szabályozás országonként eltérõ. A valamennyi hiteladósra kiterjedõ központi nyilvántartás létrehozása semmiképp sem tekinthetõ jogharmonizációs kötelezettségnek. Az adatvédelmi biztosnak a törvénytervezettel szembeni fõ kifogása az volt, hogy a tervezett adatkezelés sem a szükségesség, sem az arányosság követelményének, mint az alapjog-korlátozás feltételeinek nem felel meg. A törvénytervezetrõl az Adatvédelmi Biztos Irodájában megtartott szakmai vita nyomán a Pénzügyminisztérium elállt a pozitív listás központi nyilvántartás bevezetésére vonatkozó javaslattól. (651/J/2002) Az adatvédelmi biztos 2002 szeptemberében több fordulóban véleményezte a Pénzügymisztérium által megküldött, a Pénzügyi Nyomozó Hivatalról szóló törvény tervezetét. Ezt követõen 2002 novemberében arról szerzett tudomást, hogy a Belügyminisztérium elõterjesztésében azonos tárgyú, azonban teljesen eltérõ tartalmú törvényjavaslat került az Országgyûlés elé. Az Adó- és Pénzügyi Ellenõrzési Hivatal Bûnügyi Igazgatósága megszûnésérõl szóló T/1390. számú törvényjavaslat kifogásolható rendelkezései miatt az adatvédelmi biztos álláspontjáról levélben tájékoztatta az Országgyûlés illetékes bizottságát és a belügyminisztert. (636/J/2000) Ugyancsak meglehetõsen késõn, szinte az Országgyûléshez való benyújtással egy idõben kapta meg az adatvédelmi biztos az elmúlt rendszer titkosszolgálati tevékenységének feltárásáról és az Állambiztonsági Szolgálatok Történeti Levéltára létrehozásáról szóló törvénytervezetet (T/541. számú törvényjavaslat), illetve a közéleti szerepet betöltõ személyek állambiztonsági múltjának nyilvánosságra hozataláról szóló törvénytervezetet (T/542. számú törvényjavaslat), ezért a törvényjavaslatokra vonatkozó észrevételeit egyaránt közölte az elõterjesztõvel és az Országgyûlés illetékes bizottságával. (481/J/2002, 482/J/2002) Az egészségügyet és a társadalombiztosítást érintõ törvények módosításáról szóló, T/1107. számú törvényjavaslat tervezetét a jogszabály elõkészítésért felelõs szakminiszter elmulasztotta megküldeni véleményezésre, ezért az adatvédelmi biztos az Országgyûlés emberi jogi, kisebbségi és vallásügyi bizottsága elõtt szóban és írásban fejtette ki a fertõzõ betegségek, ezen belül a HIV szûrõvizsgálatához kapcsolódó személyes adatkezelés szabályozására vonatkozó észrevételeit. Egyebek mellett azt kifogásolta, hogy az anonim szûrés lehetõségének mellõzésével törvény a cél elérésére alkalmatlan eszközzel kívánja korlátozni az információs önrendelkezési jogot, továbbá túl általánosan, „gumifogalmakkal” fogalmazza meg az adatalanyok körét. Az Egészségügyi, Szociális és Családügyi Minisztérium képviselõi nyitottak voltak az adatvédelmi biztos észrevételeire, sõt személyes konzultációt kezdeményeztek az észrevételek megvitatására és egyetértettek azzal, hogy a törvényjavaslat hiányosságait orvosolni kell. Örvendetes, hogy az adatvédelmi biztos észrevételeit nemcsak a jogszabály elõkészítõje, de a jogalkotó is magáévá tette, hiszen késõbb több olyan képviselõi módosító javaslat is született, amely az adatvédelmi biztos ajánlásának megfelelõen korrigálta a törvényjavaslatot. (731/J/2002) A véleményezésre megküldeni elmulasztott jogszabályok közül kiemelendõ még az anyakönyvekrõl, a házasságkötési eljárásról és a névviselésrõl szóló 1982. évi 17. törvényerejû rendelet módosításáról szóló 2002. évi

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes